Diari Oficial de la Generalitat Valenciana


Sumari del DOGV 9480, del 29-11-2022 (2022/11857)

ACORD de 21 d'octubre de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de José Manuel Vilar Pacheco.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11482


Data del document
:   21-10-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 d'octubre de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de José Manuel Vilar Pacheco. [2022/11251]  
Núm. d'expedient: ABI 433/2022  
Causant: José Manuel Vilar Pacheco. DNI: \*\*\*\*363\*\*  
Lloc i data de la mort: Bronchales (Terol), 14 de maig de 2021.  
  
Últim domicili: València.  
  
Antecedents de fet  
  
La Conselleria d'Hisenda i Model Econòmic ha tingut coneixement mitjançant un escrit del Servei de Patrimoni, de la Direcció General de Patrimoni i Organització, del Departament d'Hisenda i Administració Pública del Govern d'Aragó, de la defunció de José Manuel Vilar Pacheco, el 14 de maig de 2021 a Bronchales, província de Terol; aporta certificat de defunció, inscripció en el padró d'habitants de l'Ajuntament de València i actes d'última voluntat.  
  
El Jutjat de Primera Instància i Instrucció núm. 1 de Terol comunica la incoació del procediment d'intervenció d'herència 372/2021 i constància del trasllat de la documentació per part de la DGA (Govern d'Aragó), i remet certificats de defunció dels pares del finat a petició de la Direcció General.  
De les actuacions dutes a terme, es constata que el causant no va atorgar testament i que, en estar-ne acreditat el veïnatge civil valencià, correspon iniciar el procediment administratiu per a declarar la Generalitat com a hereua abintestada.  
  
Fonaments de dret  
  
En compliment del que preveu l'article 71.1.c de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a tramitar expedients d'herències intestades a favor de la Generalitat i tenint en compte el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, doncs, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015 d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de José Manuel Vilar Pacheco, d'acord amb el que preveuen l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a tramitar expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Dur a terme els actes i les comprovacions necessaris per a determinar la procedència dels drets successoris de l'Administració de la Generalitat i incloure en l'expedient totes les dades que puguen obtindre sobre el causant i els seus béns i drets.  
A aquest efecte, si aquesta documentació no l'ha remesa l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que facen falta per a la instrucció més òptima de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web de la conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radiquen la major part dels seus béns.  
  
Quart  
Obrir termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 21 d'octubre de 2022.- La directora general del Sector Públic i Patrimoni: Isabel Castelló García.